# Projekts

**LATVIJAS REPUBLIKAS MINISTRU KABINETS**

2011.gada\_\_\_\_\_\_\_\_\_\_\_ Noteikumi Nr.\_\_\_\_

Rīgā (prot.Nr. .§)

**Atsevišķu akcīzes preču, kuras fiziska persona pārvieto personīgajā bagāžā, kontroles kārtība autoceļu robežšķērsošanas vietā**

Izdoti saskaņā ar Muitas likuma

4.panta trešo daļu

1. Noteikumi nosaka kārtību, kādā autoceļa robežšķērsošanas vietā kontrolē atsevišķas akcīzes preces, kuras fiziska persona pārvieto personīgajā bagāžā, kas par tādu uzskatāma Padomes Regulas (EEK) Nr.1186/2009, ar kuru izveido Kopienas sistēmu atbrīvojumiem no muitas nodokļiem izpratnē.
2. Šo noteikumu 1.punktā noteiktās atsevišķās akcīzes preces ir:
	1. alkoholiskie dzērieni;
	2. tabakas izstrādājumi;
	3. degviela.
3. Fiziska persona, kura ieceļo Latvijas Republikā, autoceļu robežšķērsošanas vietā, aizpilda akcīzes preču pārvietošanas pieteikumu (1.pielikums) (turpmāk - pieteikums).
4. Fiziska persona, kura izceļo no Latvijas Republikas ar transportlīdzekli, pieteikumu aizpilda attiecībā uz transportlīdzekļa standarttvertnē esošo degvielu, ja tā nākamajās septiņās dienās plāno atkārtoti izceļot un ieceļot Latvijas Republikā ar to pašu transportlīdzekli un vēlas piemērot atbrīvojumu no normatīvajos aktos paredzētajiem maksājumiem transportlīdzekļa standarttvertnē esošajai degvielai.
5. Pieteikumu fiziska persona nodod attiecīgi Valsts ieņēmumu dienesta amatpersonai vai, robežšķērsošanas vietā, kurā muitas kontrole nav paredzēta, - Valsts robežsardzes amatpersonai.
6. Ja Valsts robežsardzes amatpersona autoceļu robežšķērsošanas vietā, kurā muitas kontrole nav paredzēta, konstatē fiziskas personas pienākumu maksāt normatīvajos aktos paredzētos maksājumus par atsevišķām akcīzes precēm, tad Valsts robežsardzes amatpersona noformē atteikumu personai ieceļot Latvijas Republikā ar akcīzes precēm, kas nav atbrīvotas no nodokļiem (2.pielikums).

Ministru prezidents                                                    V.Dombrovskis

Finanšu ministra vietā-

labklājības ministre I.Viņķele

02.01.2012. 10:10

234

I.Tomiņa

67095566, Irita.Tomina@fm.gov.lv